**Előterjesztés**

**Körmend Város Önkormányzata Képviselő-testülete 2020.július 9-i ülésére**

**Tárgy:** az „Önkormányzati feladatellátást szolgáló fejlesztések támogatásra” című pályázati felhívással kapcsolatos döntés meghozatala

A helyi önkormányzatokért felelős miniszter az államháztartásért felelős miniszterrel közösen pályázatot hirdetett Magyarország 2020. évi központi költségvetéséről szóló 2019. évi LXXI. törvény (továbbiakban: költségvetési törvény) 3. melléklet II. 2. pont a), b) és c) pontok szerinti önkormányzati feladatellátást szolgáló fejlesztések támogatására.

A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében. Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

**Javasoljuk a Képviselő-testületnek, hogy a c) alpont szerinti célra: belterületi utak felújítására történő támogatási kérelem benyújtását az alábbi utcák felújításával:**

|  |  |  |
| --- | --- | --- |
| Érintett utca neve | Érintett fejlesztési terület hrsz-e | Felújítással érintett terület hossza (fm) |
| Dobogó u. | 2913/8; 2944 | 267 |
| Erkel F. u. | 1304 | 207 |
| Kis u. | 1812 | 83 |
| Nap u. I. ütem  Keleti utcától északra | 921 | 157 |
| Téglagyári u. | 1569 | 170 |

A minimálisan biztosítandó saját erő mértéke a Pályázó egy lakosra jutó adóerő - képességétől és a pályázat alcéljától függően került meghatározásra a kiírásban. A belterületi utak felújítása alcél esetében Körmend számára minimum 35 % önerőt szükséges biztosítani.

Maximálisan igényelhető támogatás összege a 10 000 fő lakosságszám feletti városok esetében bruttó 40 millió Ft.

A pályázat forrásösszetétele- a kapott árajánlatok alapján- az alábbiak szerint alakul:

Építési költség 62.362.461,- Ft

Támogatás 39.999.283.-Ft.

Önerő: 22.363.178.-Ft

Kérem a T. Képviselő-testületet az előterjesztést megtárgyalni szíveskedjen!

**Határozati javaslat**

Körmend Város Önkormányzat Képviselő-testülete

1. azÖnkormányzati feladatellátást szolgáló fejlesztések támogatása című pályázati felhívásra **a Körmend, Dobogó utca, Erkel Ferenc utca, Kis utca, Nap utca északi része és Téglagyári utca felújítását** célzó pályázat benyújtását támogatja és a pályázat benyújtására felhatalmazza a Polgármestert.
2. a pályázathoz 22.363.178,- Ft önerőt biztosít.

Felelős: Bebes István, polgármester

Határidő: 2020.07.10

Körmend, 2020.07.02

**Bebes István**

**Polgármester**